ПРОТОКОЛ № 4
от заседанието на Комисия по правни въпроси 
на Висшия съдебен съвет, проведено на 2 февруари 2015 г.

Днес, 2 февруари 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 						НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

Д Н Е В Е Н   Р Е Д:

1. ОТНОСНО: Писмо от ЗАД „ОЗК-Застраховане” АД във връзка с решение на КПВ от 12.01.2015 г. за своевременно изпълняване на задълженията по договор с ВСС, действащ към 31.12.2014 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение писмото от ЗАД „ОЗК-Застраховане” АД във връзка с решение на КПВ от 12.01.2015 г. за своевременно изпълняване на задълженията по договор с ВСС, действащ към 31.12.2014 г.

2. ОТНОСНО: Писмо от министъра на вътрешните работи относно необходимост от дискусия във връзка с мерките за неотклонение и други мерки за процесуална принуда, регламентирани в НПК.

КОМИСИЯТА ПО ПРАВНИ ВЪПРОСИ
Р Е Ш И:

2.1. Счита за целесъобразно образуването на работна група в Министерството на правосъдието по повод търсенето на нови нормативни решения във връзка с мерките за неотклонение и други мерки за процесуална принуда, регламентирани в НПК. Висшият съдебен съвет, споделяйки тревогите, изразява пълна готовност да вземе участие в такава работна група.

3. ОТНОСНО: Запитване от и.ф. председател на Районен съд гр. Котел относно възнаграждението на съдебните заседатели.

КОМИСИЯТА ПО ПРАВНИ ВЪПРОСИ
Р Е Ш И:

3.1. Съгласно установената практика органите на съдебната власт изплащат възнагражденията на съдебните заседатели по досегашния ред.

4. ОТНОСНО: Решения на КАОСНОС от 27.01.2015 г., на КСА от 28.01.2014 г., на КБФ от 28.01.2015 г., на КМД от 28.01.2015 г., на КДП от 27.01.2015 г., на КПКИТС от 27.01.2015 г., на КПЕПК от 02.02.2015 г. във връзка с представяне на писмени предложения за изменения и допълнения в ЗСВ, НК и НПК и определяне на представители за включване в междуведомствени работни групи по тяхното изготвяне.

КОМИСИЯТА ПО ПРАВНИ ВЪПРОСИ
Р Е Ш И:

4.1. Предлага на ВСС да изпрати на министъра на правосъдието всички предложения, приети в заседание на Съвета и на постоянните му комисии във връзка с предстоящата работа по изменение и допълнение на ЗСВ.
4.2. След обобщаване на постъпилите предложения от постоянните комисии на ВСС предлага за участие в работните групи по изработване на ЗСВ, НПК и НК членове на Съвета, както следва:
- ЗАКОН ЗА СЪДЕБНАТА ВЛАСТ
1. Юлиана Колева
2. Галина Карагьозова
3. Каролина Неделчева
4. Юлия Ковачева
5. Милка Итова
6. Светла Петкова
7. Румен Боев
8. Магдалена Лазарова
9. Елка Атанасова
10. Незабравка Стоева
- НАКАЗАТЕЛНО-ПРОЦЕСУАЛЕН КОДЕКС
1. Даниела Костова
2. Галя Георгиева
3. Румен Боев
4. Калин Калпакчиев
5. Магдалена Лазарова
6. Румен Георгиев
7. Елка Атанасова
- НАКАЗАТЕЛЕН КОДЕКС
1. Даниела Костова
2. Галя Георгиева
3. Елка Атанасова
4. Магдалена Лазарова
5. Калин Калпакчиев
4.2. Точката да бъде включена като допълнителна в дневния ред за заседанието на ВСС на 05.02.2015 г.

5. ОТНОСНО: Проект на вътрешни правила за назначаване, атестиране и повишаване в ранг на съдебни служители в АВСС, предоставен от главния секретар на ВСС за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

5.1. ОТЛАГА разглеждането за запознаване и прилагане на действащите правила за сравнение и предложенията на постоянните комисии.

6. ОТНОСНО: Съобщение от Соня Найденова – представляващ ВСС относно разглеждане на доклада на ЕК и оформяне на предложения за мерки по препоръките, в срок до 04.02.2015 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за запознаване и изразяване на становище по доклада на ЕК.

7. ОТНОСНО: Становище по конституционно дело № 13/2014 г. от 20.01.2015 г. на Конституционния съд във връзка с искането на Върховен административен съд за установяване противоконституционност на чл. 16, ал. 1, изречение второ от ЗСВ, докладвано от Юлиана Колева.

КОМИСИЯТА ПО ПРАВНИ ВЪПРОСИ
Р Е Ш И:

7.1. Предлага на Висшия съдебен съвет да приеме становище по конституционно дело № 13/2014 г. от 20.01.2015 г. на Конституционния съд във връзка с искането на Върховен административен съд за установяване противоконституционност на чл. 16, ал. 1, изречение второ от ЗСВ.
7.2. Приетото становище да се изпрати на Конституционния съд.
7.3. Точката да бъде включена като допълнителна в дневния ред за заседанието на ВСС на 05.02.2015 г.

ПРЕДСЕДАТЕЛ
НА КОМИСИЯТА:		/п/     
                          ЮЛИАНА КОЛЕВА